Libas

Libas (marš. Ellep) – koralinė sala Ramiajame vandenyne, Maršalo Salose, Raliko salų grandinės centrinėje dalyje. Sala yra į šiaurės vakarus nuo Namu atolo. Sala nedidelė (plotas 0,93 km²), apsupta koralinio rifo, rombo formos, ištęsta iš šiaurės vakarų į pietryčius per 1 km. 1565 m. salą pasiekė ispanų jūrininkas Alonsas de Areljanas. Jis salai suteikė Los Nadadores („plaukikų“) vardą. 1998 m. Libo saloje gyveno 115 žmonių.